Коронацията на Попея
„Коронацията на Попея“ () е опера в 3 действия от Клаудио Монтеверди. Либретото, което е на италиански, е написано от Джовани Франческо Бузенело по действителни събития, описани в Тацитовите „Анали“. Изпълнена е за първи път във Венеция през 1642 година.

Основното действащо лице в операта е Попея Сабина, втората съпруга на римския император Нерон. „Коронацията на Попея“ е последната опера на Монтеверди и показва зрелостта на композиторските му умения.

Сюжетът на Бузенело умело използва част от трагедията на Попея: в пролога се предвещава триумфът на Любовта над Добродетелта и Късмета и действително в операта Попея успява да стане жена на любимия си Нерон. В реалността – факт, оставен извън повествованието – недълго след като вече са заедно, Нерон убива в пристъп на ярост бременната Попея.

Действащи лица

Главни 
 Попея – сопран
 Император Нерон - контратенор или мецосопран
 Императрица Октавия – сопран
 Император Отон (бивш съпруг на Попея) - баритон или контраалт
 Друзила (любима на Отон) – сопран
 философът Сенека - бас

Второстепенни 
 Фортуна (Късметът) – сопран
 Добродетелта – сопран
 Купидон (Любовта) – сопран
 Арналта, бавачката на Попея – контраалт или тенор
 Освободен роб – тенор
 Лукан – тенор
 Придворен – сопран
 Придворна – сопран
 Ликтор – бас
 Трибун – бас
 Консул – тенор
 Палада – сопран
 Венера – сопран
 Меркурий – бас
 двамата войници – тенор
 тримата приятели на Сенека

Опери
Опера в Италия